Padobran

mini|desno|Padobran
**Padobran** je glavni dio opreme  koja služi za usporavanje slobodnog  pada kroz atmosferu.  Prema mnogima,  prvi padobran je konstruirao  Leonardo da Vinci, ali postoje i mnogi dokazi o skicama sličnih naprava i prije njega. Zabilježeni su i pokušaji pojedinaca u izradi pomagala nalik padobranu koje su bile namijenjene sigurnom spuštanju s visine.

Nakon izuma balona na vrući zrak u 18. stoljeću, upotreba  plinova koji su  lakši od zraka,  ubrzala je  razvoj  padobrana kao sredstva sa spašavanje i spuštanje tereta, tako da prije pojave zrakoplovstva skoro su riješeni svi problemi za njegovu masovnu primjenu. U 20. stoljeću, već  tokom Prvog svjetskog rata,  padobran se masovno upotrebljavao  za spašavanje pilota.

U daljem usavršavanju padobran se prilagodio različitoj namjeni: spašavanju života toko elementarnih nepogoda ili izgubljenih osoba, spuštanju tereta na zemlju ili na površinu drugih planeta, sportu, sve do šire primjene, kao u  hobijima.
## Historija
### Leonardov padobran 
Originalni opis Leonardovog padobrana se nalazi u Codex Atlanticus, folio 1058 - Originalna skica se može naći u *Il Codice Atlantico di Leonardo da Vinci nella biblioteca Ambrosiana di Milano*, Editore Milano Hoepli 1894-1904.

U svojim zabilješkama uz skice, Leonardo da Vinci ukazuje  da se pomoću  platna u obliku piramide određenih dimenzija  (baza i dubina po oko 7 metara), ako se duže  drži čvrsto otvorenim, "ognuno si potrà gettare da qualsiasi altezza senza alcun rischio" (svako može skočiti bez obzira na visinu i to bez ikakvog rizika).
Folio sadrži crteže u vezi sa  proučavanjem mehaničkog leta, koji su urađeni  između 1483. i 1486. Na gornjem dijelu folija, prvi puta je zabilježen princip aerodinamičnog reciprociteta, zajedno s projektom izrade padobrana kao i sa sljedećim instrukcijama:

 
Pošto je  firentinska dužinska mjera  'braccio' (jard) bila oko 60&nbsp;cm., Leonardov padobran se može uporediti s kvadratnom piramidom s bazom i visinom od po oko 7.20 metara.

Nikada nije bilo utvđeno da li je Leonardo odista i napravio i testirao skicirani padobran, ali je, u novije vrijeme,  britanski padobranac *Adrian Nicholas* uspio dokazati  (u ljeto 2000.) da je Leonardov padobran mogao funkcionirati. Novokonstruirani piramidalni padobran, Nicholas je napravio uz upotrebu materijala  i alata koji su bili dostupni u Italiji u 15. stoljeću. Zatim se (iz balona)  sa visne od 3000 m, prizemljio bez problema.

### Poboljšanja 
Mnogi drugi izumitelji su učesatvovali u nadogradnji i usavršavanju  načina usporavanja slobodnog pada.  Hrvatski izumitelj Faust Vrančić napravio je padobran koji je koristio platno koje je bilo razapeto na pravokutni okvir i uspješno demonstrirao u  Veneciji 1617. Ovo poboljšanje originalne ideje Vrančić je nazvao *Homo volans* (lat. = leteći čovjek), i objavio ga je u knjizi izuma **Machinae Novae**, skupa sa skicama drugih naprednih mašina.

Nakon toga,  proteklo je 168 godina prije nego što se pojavio padobran bez krutog okvira. Tek  1785.  francuski izumitelj Jean Pierre Blanchard, spustio je psa u korpi iz balona s padobranom bez čvrstog  okvira. Padobran je bio napravljen od svile i mogao se smotati u klupko.

Prva osoba koja se spustila s padobranom bio je engleski inovator André Garnerin. On je iskočio 22. oktobra 1797., iz balona na topli zrak, a  s visine od oko 2.600 metara. Prvi padobran s ranacem, način pravilnog sigurnog slaganja i izbacivanja koji je i danas u primjeni izmislili su 1890. Paul Letteman i Kathchen Paulus. Novost u izbacivanju padobrana je bilo  korištenje malog početnog padobrana za izvlačenje osnovnog.

## Reference
## Također pogledajte
*Vazduhoplovstvo
*Avijacija

## Literatura
* 
* 
## Vanjski linkovi
* Profesionalci: Dr Mirko Đorđević - instruktor padobranstva, RTS Prikazuje - Zvanični kanal
* Boris Vukadinović - instruktor padobranstva, RTS Kvadratura kruga - Zvanični kanal
* Obaranje rekorda starog 22 godine (2014), Blic TV - Zvaničan kanal
* Metaj, Ernad. "Iz invalidskih kolica pomjera ljudske granice". *Oslobođenje*. 19. august 2017.
* "Padobranac", specijalni prilog br. 1 magazina *Odbrana*, 1. novembar 2008
* "Padobranac", specijalni prilog br. 2 magazina *Odbrana*, 1. maj 2009.
* "Padobranac", specijalni prilog br. 3 magazina *Odbrana*, 1. novembar 2009.
* "Padobranac", specijalni prilog br. 4 magazina *Odbrana*, 1. april 2010.
* "Padobranac", specijalni prilog br. 5 magazina *Odbrana*, 1. novembar 2010.
* The European Military Parachuting Association 

Kategorija:Padobranstvo
Kategorija:Vazduhoplovstvo
Kategorija:Sportska oprema
Kategorija:Francuski izumi
Kategorija:Italijanski izumi